section_heading: Prve godine vladanja
paragraph_text: Davit II. je godinu dana nakon preuzimanja vlasti (1516.) poduzeo je vojni pohod na buntovni Sultanat Adal 1517., to je bilo negdje u isto vrijeme kad je i portugalska flota napala njihovo glavno uporište luku Zeila i spalila je. U tom pohodu uspio je pogubiti i emira Mahfuza vladara Sultanata Adal. Potom je poduzeo pohod na nemirno pleme Gurage kod jezera Zivaj. Njemu i njegovim savjetnicima učinilo se da je gotovo s muslimanskom opasnošću, pa kad su Portugalci konačno dospjeli do njegova logora, porekao je bilo kakvo pravo odaslanom misionaru Mateusu da pregovara u njegovo ime. Time je zapravo odbio portugalsku pomoć, te su oni nakon 6 godina, otišli iz Etiopije vjereni da Davit II. čvrsto drži situaciju pod kontrolom. Prevarili su se, kao i samouvjereni Davit II. koji je ignorirao savjete regentice Elini.<ref>Paul B. Henze, Layers of Time, A History of Ethiopia (New York: Palgrave, 2000), str. 85.